บาทเปิด 30.38 บาทต่อดอลลาร์ แข็งค่าเล็กน้อย
เงินบาทเปิดตลาด 30.38 บาทต่อดอลลาร์ แข็งค่าเล็กน้อย จับตามาตรการดูแลจากธปท.
20 พ.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.38 บาท/ดอลลาร์ แข็งค่าจากปิดตลาดเย็นวานนี้ที่ระดับ 30.41 บาท/ดอลลาร์ "เงินบาทเปิดตลาดย่อตัวลงมาจากปิดตลาดเย็นวานนี้เล็กน้อย" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 30.30-30.45 บาท/ดอลลาร์โดยปัจจัยที่ตลาดจับตาดูเป็นเรื่องในประเทศเกี่ยวกับมาตรการดูแลค่าเงินบาทของธนาคารแห่งประเทศไทย (ธปท.) ซึ่งนับตั้งแต่มีการส่งสัญญาณออกมาทำให้เงินบาทมีแนวโน้มอ่อนค่า